Source: https://www.netfinancie.sk/prihlaska-do-zdravotnej-poistovne/
Timestamp: 2018-01-19 11:40:50+00:00
Document Index: 5545135

Matched Legal Cases: ['§ 3', '§ 3', '§ 3', '§ 10', '§ 11', '§ 3']

Verejné zdravotné poistenie vzniká na základe podania prihlášky, a to najneskôr do 8 dní od dôvodu, pre ktorý zdravotné poistenie vzniká. Podáva ho samotný poistenec, okrem prípadov, kedy je potrebné zastúpenie, a to:
zákonného zástupcu v prípade poistenca pozbaveného právnej spôsobilosti
ústavu na výkon väzby alebo ústav na výkon trestu slobody v prípade fyzickej osoby vo väzbe alebo vo výkone trestu odňatia slobody bez zdravotného poistenia
zákonného zástupcu alebo osoby, ktorej je zverený do výchovy v prípade maloletého (v zákonnej lehote 60 dní od narodenia)
poskytovateľa zdravotnej starostlivosti alebo zariadenia, kde je umiestnený maloletý (v zákonnej lehote 60 dní od narodenia alebo umiestnenia do zariadenia)
poskytovateľa zdravotnej starostlivosti v prípade poistenca, ktorého matka písomne požiadala o utajenie v súvislosti s pôrodom (v zákonnej lehote 60 dní od narodenia)
Je dôležité, aby poistenec podal prihlášku len v jednej zdravotnej poisťovni. Ak by prišlo k viacnásobnému podaniu prihlášok, platná bude tá, ktorá bola príslušnej zdravotnej poisťovni zaslaná ako prvá.
Podanie prihlášky a jej potvrdenie poisťovňou
Po prijatí prihlášky v zákonnej lehote je poisťovňa povinná potvrdiť prihlášku a zdravotné poistenie založiť ku dňu skutočnosti zakladajúcej vznik verejného zdravotného poistenia.
Ak prihláška nebola podaná v lehote 8 dní (v určitých situáciách 60 dní), verejné zdravotné poistenie v príslušnej zdravotnej poisťovni vzniká dňom potvrdenia jeho prihlášky. Tento deň sa môže líšiť oproti dňu, kedy nastal dôvod pre vznik zdravotného poistenia. Zároveň je na Úrad pre dohľad nad zdravotnou starostlivosťou zo strany poisťovne zaslané oznámenie o tejto skutočnosti.
Ak prihlášku poistenec neposlal ani po lehote, a tým si nesplnil zákonnú povinnosť, jeho zdravotnou poisťovňou bude tá, ktorú si vyberie, a ktorej uhradí poistné na zdravotné poistenie.
V prípade, že k takémuto výberu dôjsť nemôže, úrad vyberie zdravotnú poisťovňu za poistenca. V prípade novonarodeného dieťaťa, sa jeho zdravotnou poisťovňou stáva dňom jeho narodenia zdravotná poisťovňa jeho matky, ak tá poistenie nemá, je ňou poisťovňa s najväčším počtom poistencov. Niekoľko povinností súvisiacich so vznikom zdravotného poistenia má po prijatí prihlášky aj samotná poisťovňa, tou najdôležitejšou pre poistenca je oznámenie prijatia prihlášky do 7 dní (ak nepríde k zamietnutiu z určitého dôvodu).
Čo všetko musí prihláška na verejné zdravotné poistenie obsahovať?
Zákon určuje písomnú formu a niekoľko podstatných náležitostí, ktoré musí prihláška pre úspešné prijatie obsahovať:
označenie prihlášky, dátum jej podania a čas
informácie o poistencovi: meno, priezvisko, rodné priezvisko, rodné číslo, pohlavie, adresu trvalého pobytu a prechodného pobytu, dobu trvalého pobytu na území SR (v prípade cudzinca: adresa trvalého pobytu v cudzine a kontaktná adresa), štátna príslušnosť, dátum narodenia, rodné číslo (ak bolo pridelené) a číslo identifikačnej karty alebo pasu
v prípade cudzinca: meno, priezvisko, rodné priezvisko, rodné číslo, pohlavie, adresu trvalého pobytu v cudzine a kontaktnú adresu, štátnu príslušnosť, dátum narodenia, rodné číslo (ak bolo pridelené) a číslo identifikačnej karty alebo pasu
v prípade zákonného zástupcu pri zbavení právnej spôsobilosti, zástupcu maloletého a zastúpenia ústavom na výkon väzby alebo trestu: meno a priezvisko, rodné číslo a adresu trvalého pobytu – pri FO, názov a obchodné meno, sídlo, právnu formu a identifikačné číslo (ak bolo pridelené) – pri PO.
obchodné meno zdravotnej poisťovne, kde sa prihláška podáva
označenie poistenca podľa toho, kto ním môže byť (§ 3) – odkaz na infobox, kde bude presný odstavec
označenie platiteľa poistného (zamestnanec, SZČO, zamestnávateľ, štát, platiteľ dividend)
podpis poistenca alebo podpis zákonného zástupcu
Podstatné náležitosti prihlášok pri špecifických prípadoch zastúpenia
Prihláška maloletého poistenca (ktorého údaje nie sú známe) podaná poskytovateľom zdravotnej starostlivosti alebo zariadením, do ktorého je umiestnený na základe súdu, musí obsahovať údaje, na základe ktorých je možná jeho presná identifikácia.
Prihláška poistenca (ktorého matku na základe jej žiadosti pri pôrode utajili) podaná poskytovateľom zdravotnej starostlivosti musí obsahovať:
deň, mesiac, rok a miesto narodenia dieťaťa
údaje poskytovateľa zdravotnej starostlivosti: názov a obchodné meno, sídlo, právnu formu a identifikačné číslo (prípad právnickej osoby)
názov zdravotnej poisťovne, kde sa prihláška podáva
označenie poistenca (§ 3)
označenie platiteľa poistného
údaje o poskytovateľovi zdravotnej starostlivosti a jeho podpis
Prihláška pri zmene zdravotnej poisťovne
V prípade, že sa poistenec rozhodol pre zmenu svojej zdravotnej poisťovne, prihláška musí okrem vyššie uvedených náležitostí obsahovať aj:
obchodné meno príslušnej zdravotnej poisťovne poistenca
Stiahnite si prihlášku príslušnej poisťovne alebo využite online formulár
Prihláška do DÔVERA zdravotnej poisťovne (online formulár)
Prihláška do Union zdravotnej poisťovne (online formulár)
Prihláška do Všeobecnej zdravotnej poisťovne (online formulár)
§ 3 zákona o zdravotnom poistení – Osobný rozsah verejného zdravotného poistenia
c) dlhodobo sa zdržiava v cudzine a je zdravotne poistená v cudzine a na území Slovenskej republiky nie je zamestnaná ani nevykonáva samostatnú zárobkovú činnosť; za dlhodobý pobyt v cudzine sa považuje pobyt dlhší ako šesť po sebe nasledujúcich kalendárnych mesiacov,
7. manžel alebo manželka, ktorá nevykonáva zárobkovú činnosť podľa § 10b ods. 1 písm. a) a b) a nie je poistencom štátu podľa § 11 ods. 7.
Pokračovanie - § 3 odseky (3) až (9) – na: https://www.netfinancie.sk/dokumenty/zakon_580_2004_zz_o_zdravotnom_poisteni.pdf